kardosdrur/scandi-wiki huggingface dataset:
Siversted

Siversted (dansk), Sieverstedt (tysk) eller Syverstej (sønderjysk) er en landsby og kommune beliggende lidt syd for Flensborg i Lusangel i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Oversø kommunefællesskab (Amt Oeversee). Landsbyen er sogneby i Siversted Sogn (tidligere Stenderup Sogn). Sognet lå i Ugle Herred (Flensborg Amt, Sønderjylland), da området tilhørte Danmark.

Poppostenen, hvor Harald Blåtand blev døbt omkring 960, ligger i Siversted.

Geografi 
Under kommunen hører landsbyerne Hjalm (Jalm), Stenderup, Stenderupå (Stenderupau) og Sønder Smedeby (Süderschmedeby) samt bl.a. lokaliteterne Hørupkær (Hörupkjer), Krittenborg (Krittenburg), Norskov (Norderholz), Popholt (Poppholz), Siverstedmark, Siversted Kirkeskov, Siversted Mølle, Stenderuphede, Skovkro/Sønderskov, Sorgefri, Sdr. Smedebymark, Torvold (Thorwald), Troldkær (Trollkjer), Østerkær (Osterkehr) og Østersig (Ostersieg). Grænsen til nabokommunen Stolk markeres gennem Helligbækken.

Der findes flere hede- og mosestrækninger, men også enkelte skove såsom Sønderskov og Elmskov (Elmholz) i området. Syd for Hjalm ligger Hjalm Mose.

Historie 
Der findes flere gravhøje i omegnen, hvilket tyder på en tidlig befolkning. Sydvest for Stenderup ved vejen til Stenderupbusk ligger med Grønshøj (Grönshy) og Holhøj (Hollhy) to markante ældre gravhøje, hvori efter foleksagnet en konge og gemalinde skulle vare begravede. Ved præstegården står en rund sten i form af et lille bord, som blev anset for at være et hedensk alter, men det er snarere en sten-ambolt fra bronzealderen.

Siversted er førse gang nævnt 1450. Den angeldanske betegnelse er Syverstej. Stednavnet er afledt af personnavnet Siver eller Sigvard. Hjalm er første gang nævnt 1472. Stednavnet er afledt af gl.da. hialm (oldn. hjalmr) hjelm som terrænbetegnelse.

Siversted Kirke er fra 100-tallet. I 1837 nævnes ni gårde og fire kådnersted, 1854 en kro. Landsbyens første skolebygning blev opført 1764. Undervisningsproget var i årene 1851-1864 dansk. I 1889 blev der i fællesskab med Stenderup etableret et frivilligt brandværn. I 1971 blev Stenderup og Sønder Smedeby indlemmet.

Billeder

Eksterne henvisninger 

 Siversted kommune (tysk)

Noter
Palatinergarden

Palatinergarden (italiensk: Guardia Palatina d'Onore) var en infanterienhed under Kirkestaten som blev oprettet den 14. november 1850 af pave Pius IX gennem en sammenlægning af Kirkestatens to militsenheder, Guardia Civica Scelta og Milizia Urbana.

Korpset deltog i vagttjeneste i Rom, og var også i kamp flere gange, blandt andet i forsvaret af Rom mod piemontesiske styrker.

Efter Italiens samling i 1870 blev enheden begrænset til selve Vatikanbyen af de nye magthavere. Den forandrede da karakter, og fik en fortrinsvis ceremoniel karakter. Garden fortsatte også efter Vatikanstaten blev oprettet i 1929. Dens medlemmer var frivillige, som ikke fik anden betaling end et beløb som skulle betale for reparation eller nyanskaffelse af uniformen. Korpset var det eneste i Vatikanets tjeneste med sit eget militære musikkorps.

Under 2. verdenskrig blev gardens militære profil styrket og man tog flere frivillige ind, blandt andet fra Roms jødiske befolkning, så styrken voksede fra 500 før krigen til 2.000 omkring krigens afslutning. Da tyske tropper besatte Rom i september 1943, fik enheden til opgave, at beskytte Vatikanbyen og forskellige af Vatikanets bygninger i Rom og pavens sommervilla ved Gandolfo. Det kom til flere voldelige konfrontationer med italienske fascistiske politienheder.

Palatinergarden blev opløst i 1970 af pave Paul VI i forbindelse med ændringer iværksat i kølvandet på Det andet Vatikankoncil.

Vatikanstatens militær
Hunting High and Low

Hunting High and Low er A-has første internationale album. Pladen er fra 1985, og der er numre som Take on me og The sun always shines on tv og Hunting high and low og Take on me formåede at komme ind på førstepladsen i de amerikanske hitlister, mens The sun always shine on tv også blev et kæmpe hit i England.

De fleste numre på albumet er synth pop.

Numre 
Take on me 
Train of thought
Hunting high and low
The blue sky
Living a boy's adventure tales
The sun always shines on tv
And you tell me
Love is reason
I dream myself alive
Here i stand and face the rain

Album fra 1985
Popalbum fra Norge
Andreas Aagesen (professor)

Andreas Aagesen (født 5. august 1826 i København, død 26. oktober 1879 sammesteds) var en dansk jurist, søn af Nicolai Aagesen.

Han blev student i 1843, i 1848 blev hans jurastudier afbrudt af Treårskrigen, hvor han tjente som leder af en reservebataljon. Året efter var han tilbage til studierne og blev juridisk kandidat i 1849 og professor ved Københavns Universitet fra 1856, i hvilken stilling han blev til sin død. På denne plads beskæftigede han sig hovedsageligt med dansk formueret og romersk privatret. Mellem 1866 og 1879 udgav han fyrre afhandlinger om ejendomsrettigheder. I 1870 blev han udnævnt til komiteen, der skulle udarbejde sø- og handelsbestemmelserne, og navigationslovgivningen fra 1882 var hovedsageligt hans arbejde. I 1879 blev han valgt ind i Landstinget, men det var som universitetslærer han vandt sin anseelse. Han efterfulgte Carl Christian Hall som forelæser på romerretten og på dette område var hans videnskab epokegørende.

Iblandt hans mange juridiske udgivelser kan nævnes: Bidrag til Læren om Overdragelse af Ejendomsret, Bemærkninger om Rettigheder over Ting (København, 1866, 1871-1872); Fortegnelse over Retssamlinger, Retslitteratur i Danmark, Norge, Sverige (København, 1876) og efter hans død: Indledning til den danske Formueret (1880) og Forelæsninger over den romerske Privatret (1881).

Fra 1871-72 var han desuden rektor ved Københavns Universitet, og i 1877 blev han udnævnt som æresdoktor ved Uppsala Universitet.

Kilder og henvisninger 
 
 
 
 F. C. Bornemann (red.), Samlede Skrifter (København, 1883)
 Nekrolog, Illustreret Tidende
 Biography at Biography Base 

Jurister fra Danmark
Landstingsmedlemmer i 1870'erne
Rektorer ved Københavns Universitet
Personer i Treårskrigen fra Danmark
Kommandører af 1. grad af Dannebrog
Personer fra København
Faglitterære forfattere fra Danmark
Personer i Dansk Biografisk Leksikon
Dansksprogede forfattere fra Danmark
Æresdoktorer ved Uppsala Universitet
Andreas 2
Bad Kissingen

Bad Kissingen er en by i den tyske delstat Bayern, i det sydlige Tyskland. Byen har et areal på 69,42 km², og har 21.703 indbyggere (2. jan. 2007). Det er et velkendt kurby. I 2015 blev 1,5 millioner overnatninger tælles med 238.000 besøgende. Byen er berømt for sine mineralske kilder, som blev bevist i 823. Som byen var Kissingen første gang nævnt i 1279. I den tyske krig i 1866, kæmpede preussiske og bayerske tropper mod hinanden i "Slaget ved Bad Kissingen." Blandt spaens mange fremtrædende gæster var også kansler Otto von Bismarck, der besøgte byen flere gange. En af byens seværdigheder er derfor Bismarck Museum. Bad Kissingen er også berømt for sin årlige musikfestival, "Kissinger Sommer".

Verdensarv fra 2021 
Den 24. juli 2021 indskrev UNESCO Bad Kissingen som verdensarv, og byen blev én af de 11 byer i Europas store kurbadesteder.

Kilder 

Byer i Bayern
Verdensarvsområder i Tyskland
Thomas Fincke

Thomas Fincke (født 6. januar 1561 i Flensborg i hertugdømmet Slesvig, død 24. april 1656 i København) var en dansk professor, læge og matematiker.

Opvækst og uddannelse 
Thomas Fincke var søn af rådmand Jacob Fincke (død 1570) og Anna Thorsmede (død 1561). Efter at han havde fuldført skolegangen på Flensborg skole begyndte han i 1577 på akademiet i Strasbourg. Her studerede han i fem år både matematik, retorik og andre filosofiske studier.

I sit ægteskab havde Fincke 9 børn, hvoraf de 5 blev voksne: Jacob Fincke, der blev professor, Anna, der blev gift med professor Caspar Bartholin, Margrethe, gift med Dr. med. Jørgen Fuiren,  Dorothea (Dorthe) med professor Ole Worm, Drude med professor Hans Rasmussen Brochmand. Gennem disse børn blev Fincke stamfader til en mærkelig og talrig efterslægt, blandt hvilken en mængde professorer og andre lærde mænd.

Matematiker og medicin 
I Basel udgav han sit matematiske værk "Geometriæ rotundi libri 14" i 1583. Syv år senere, i 1590 blev han professor i matematik ved Københavns universitet. I 1603 fik han også et professorat i medicin, en stilling han havde længere end nogen anden. Men efter 1641 var han stoppet med at holde forelæsninger.

Trigonometriske funktioner 

Thomas Fincke indførte de Trigonometrisk funktioner tangens og sekans (i sin bog "Geometriæ rotundi" 1583).

Litteratur

Eksterne henvisninger 
 
 

Matematikere fra Danmark
Læger fra Danmark
Rektorer ved Københavns Universitet
Danskere i 1500-tallet
Danskere i 1600-tallet
Personer fra Flensborg
Alumni fra Københavns Universitet
John Louis Emil Dreyer

John Louis Emil Dreyer (ved dåben Johan Ludvig Emil Dreyer) (født 13. februar 1852 i København, død 14. september 1926 i Oxford) var en dansk-irsk astronom.

Han var søn af krigsminister Frederik Dreyer og bror til stiftamtmand Vilhelm Dreyer. I 1874, som 22årig, tog han til Irland for at arbejde som assistent for Lawrence Parsons (søn og efterfølger af William Parsons som havde bygget Parsonstown Leviathan-teleskopet). I år 1878 tog John Dreyer arbejde ved Dunsink Observatorium og i 1882 ved Armagh Observatorium, hvor han var leder indtil 1916.

John Dreyers største bidrag til astronomien var den kolossale New General Catalogue of Nebulae and Clusters of Stars (Nyt generelt katalog over stjernetåger og stjernehobe) – hvis katalognumre stadig er i udbredt brug i dag – så vel som hans to supplerende Index Catalogues (Indeks kataloger).

John Dreyer var også en astronomihistoriker. I 1890 udgav han en biografi over Tycho Brahe, og senere samlede og udgav han Tycho Brahes publikationer og ikke-publiceret breve. I 1905 udgav han bogen History of the Planetary Systems from Thales to Kepler (Planetsystemernes historie fra Thales til Kepler), som stadig trods den er en smule forældet fungerer som en udmærket introduktion til emnet. Den udgives fortiden under titlen A History of Astronomy from Thales to Kepler.

Han vandt hædersbevisningen Gold Medal of the Royal Astronomical Society i 1916. Et månekrater er opkaldt efter ham.

Kilder 
 Alexander, A. F. O'D., "Dreyer, Johann Louis Emil," Dictionary of Scientific Biography 4:185-186.
 J. L. E. Dreyer, A History of Astronomy from Thales to Kepler, 2nd edition, Dover Publications, 1953.

Eksterne henvisninger 

 Biography with picture 

Astronomer fra Danmark
Astronomer fra Irland
Videnskabshistorie
Personer fra København
Faglitterære forfattere fra Danmark
Biografiforfattere fra Danmark
Medlemmer af Videnskabernes Selskab
Dansksprogede forfattere fra Danmark
Danskere i 1800-tallet
Danskere i 1900-tallet
Viktoria af Askø

Viktoria af Askø er en åledrivkvase bygget i 1904. En båd, der tidligere blev brugt til ålefiskeri ved at drive for vinden med et drivvod. Viktoria har dam midtskibs, og kvase henviser faktisk til et fartøj, der bruges til transport af levende fisk. 

I dag bruges Viktoria primært til undervisning og lystsejlads.

Viktoria er bygget på Niels Christian Nielsens Baadebyggeri, på Fejø i 1904, til en fisker på Askø og er i dag hjemmehørende i Roskilde som en del af Vikingeskibsmuseets bådsamling. Hun er bygget af lærketræ (bord) på egetræ (spanter og køl). 

Niels Christian Nielsens Baadebyggeri blev grundlagt i 1878, men er lukket i dag. Det lukkede så sent som 1970. Det andet bådeværft på Fejø, Fejø Skibs- og Baadeværft, eksisterede i perioden 1889-2010, og var i hele perioden ejet og drevet af den samme familie: Kristian Mortensen 1889-1922, Emanuel Mortensen 1922-1968, Ejnar Mortensen 1968-1999, Edvin Mortensen 1968-1977 og Henrik Mortensen 1999-2010.

Viktoria af Askø har stormast med gaffel storsejl, fok, klyver og topsejl. Derudover en mesanmast med luggermesan.

Et åledrivvod blev bundet (ved vodlinerne) på klyverbommen og drivbommen agter. Fokken blev bakket og drivkvasen drev sidelæns for vinden.

Information om Viktoria 
 Længde: 8,3m. 
 Bredde: 2,7m. 
 Dybgang med sænkesværdet oppe: 0,8m. 
 Dybgang med sænkesværdet nede: 1,7m. 
 Samlet sejlareal: 68kvm. 
 Hjemmehørende position: 55˚39'04" N, 12˚04'47"Ø

Se også 
Viktorialaugs hjemmeside

 Vikingeskibsmuseets side om åledrivkvaser 

Sejlbåde
2024

2024 (MMXXIV) er det 506. skudår siden Kristi Fødsel. Året begynder på en mandag. Påsken falder dette år den 31. marts

Se også 2024 (tal)

Forudsigelser og planlagte hændelser 
 9. april – total solformørkelse over det centrale Stillehav, nordlige Mexico, østlige og centrale USA, sydøstlige Canada og nordlige Atlanterhav.
 Den sydlige del af Københavns Metro M4-linje åbner
 15. juni hundredeårsdagen for etableringen af Den Sønderjyske Kirkegård i Braine i Frankrig

Politik 
 6.-9. juni Valg til Europaparlamentet
 7. juli – præsidentvalg i Mexico
 5. november – valg til USAs præsident.

Sport 
 Sommer-OL 2024 i Paris. De 33. olympiske sommerlege.

Noter 

24
2025

2025 (MMXXV) begynder på en onsdag. Påsken falder dette år den 20. april.

Se også 2025 (tal)

Fremtidige begivenheder

Politik 
 18. november - Kommunal- og regionsrådsvalg i Danmark.

Eksterne henvisninger 

25
2026

2026 (MMXXVI) begynder på en torsdag. Påsken falder dette år den 5. april.

Se også 2026 (tal)

Forudsigelser og planlagte hændelser 
 Ved befolkningsprognoser fremskrevet fra 2008 viser at Indien vil overgå Kina som det mest befolkningsrige land.
 Kirken Sagrada Família i Barcelona vil stå færdigbygget. Byggeriet blev igangsat 1882.
 Britta Nielsen vil have afsonet sin dom på 6 år og 6 måneder.

Sport 
 VM i fodbold 2026. Den 23. udgave af VM i fodbold afholdes i USA, Canada og Mexico.
 Det 16. Vinter-OL vil blive afholdt dette år.

Bøger 
 There Will Come Soft Rains (1950) af Ray Bradbury (1920) – foregår den 4. august.
 Mars trilogy (1993) af Kim Stanley Robinson (1952) – begynder i dette år.

Billeder

Eksterne henvisninger 

26
2027

2027 (MMXXVII) begynder på en lørdag. Påsken falder dette år den 28. marts

Se også 2027 (tal)

Forudsigelser og planlagte hændelser 
 7. august – asteroiden (137108) 1999 AN10 passerer Jorden i en afstand af 388.960 km.
 Det amerikanske forbundspoliti FBI kan offentliggøre dokumenter relateret til Martin Luther King.
 Den amerikanske sanger Elvis Presleys obduktionsrapport offentliggøres.

Billeder

Eksterne henvisninger 

27
2028

2028 (MMXXVIII) er det 507. skudår siden Kristi Fødsel. Året begynder på en lørdag. Påsken falder dette år den 16. april

Se også 2028 (tal)

Forudsigelser og planlagte hændelser 
 26. oktober – astroiden (35396) 1997 XF11 flyver tæt forbi Jorden, i en anslået afstand af 930.000 km.
 Verdens befolkningen er projekteret til at nå 8 milliarder personer.
 Melbourne forventes at overgå Sydney som Australiens mest befolkningsrige by.
 Det amerikanske luftvåben har færdiggjort udfasningen af A-10 Thunderbolt II til fordel for F-16 Fighting Falcon og F-35 Lightning II.

Politik 
 7. november – valg til USAs præsident.

Økonomi 
 Indførelsen af fælles valuta (Afro) i den Afrikanske Union.

Teknologi 
 Ifølge futurist Ray Kurzweil vil alle vore energiproduktion komme fra rene kilder, så som solenergi.

Sport 
 * Sommer-OL 2028. Den 24. sommerolympiade. Værtsbyen skal udvælges i år 2021. Forventede værtkandidater er Amsterdam, Milwaukee og Seattle-Vancouver.

Billeder

Eksterne henvisninger 

28
2029

2029 (MMXXIX) begynder på en mandag. Påsken falder dette år den 1. april

Se også 2029 (tal)

Forudsigelser og planlagte hændelser 
 Fredag, 13. april – astroiden 99942 Apophis (2004 MN4) vil passere indenfor en afstand af kun 30.000 km fra Jorden. Der er en risiko for den her kan ramme ind i en af Jordens mere end 40.000 satellitter, der kunne ændre dens bane så den kommer på kollisionskurs med Jorden ved næste passage i 2036.
 Det amerikanske forbundspoliti FBI vil have lov til at offentliggøre dets hemmeligstemplede dokumenter om attentatet på USAs 35. præsident John F. Kennedy (1917 – 1963).
 Storebæltsbroen ventes tilbagebetalt.

Teknologi 
 Raymond Kurzweil forudser at en fremskrivning af Moores lov vil muliggøre kunstig maskinintelligens på samme niveau som menneskelig intelligens.

Musik 
 Buddy Hollys musik vil blive Public domain.

Film

Billeder

Noter

Eksterne henvisninger 

29
2030

2030 (MMXXX) begynder på en tirsdag. Påsken falder dette år den 21. april

Se også 2030 (tal)

Forudsigelser og planlagte hændelser 
 Verdensbefolkningen er projekteret til at blive 8,2 milliarder.

Natur 
 Ifølge projektioner vil den globale opvarmning bevirke at iskapperne og gletsjerne på bjergene langs ækvator i Afrika vil være smeltet bort.

Teknologi 
 Det europæiske rumorganisation ESA håber at fuldføre en bemandet mission til Mars mellem 2030 og 2035.
 Den japanske rumorganisation JAXA vil konstruere en bemandet månebase..
 Alle New Zealands biler vil være enten hybrid, bio, eller elektrisk
 NASAs Neptune Orbiter mission til Neptun er planlagt til at igangsættes i dette år efter flere udsættelser.

Industri 
 Joint venture samarbejdet mellem Volkswagen Group China og Shanghai Automotive Industry Corporation ender.

Sport 
 VM i fodbold 2030. Den 24. udgave af VM i fodbold – hundrede år efter den første VM i fodbold. Uruguay nævnes som en mulig værtkandidat, eftersom det var vært til det først VM: VM i fodbold 1930. Der er et uofficielt projekt Uruguay 2030 der prøver at opnå dette, men endnu har intet land officielt langt billet ind på et værtkandidatur.
 Det 16. Vinter-OL vil blive afhold dette år.

Musik 
 Sangen Happy Birthday to You vil være i Public domain.

Bøger 
 Det Lille Hus på Prærien (1935) af Laura Ingalls Wilder (1867 – 1957) – efter amerikansk copyrightlovgivning gældende i 2008 vil bogen være i public domain i 2030.

Billeder

Noter

Eksterne henvisninger 

30
2031

2031 (MMXXXI) begynder på en onsdag. Påsken falder dette år den 13. april

Se også 2031 (tal)

Fremtidige begivenheder

Film 
 Heavy Metal (1981) – et segment af filmen foregår den 3. juli 2031.

Eksterne henvisninger 

31
2032

2032 (MMXXXII) er det 508. skudår siden Kristi Fødsel. Året begynder på en torsdag. Påsken falder dette år den 28. marts

Se også 2032 (tal)

Forudsigelser og planlagte hændelser 
 2. november – valg til USAs præsidentembede.
 13. november – Mekurpassage.
 Forventet færdiggørelse af United States Army Future Force Warrior-projekt for et fremtidigt integreret infanteri kampsystem.
 Udgivelsen af den fjortende udgave af den franske avis La Bougie du Sapeur – avisen udkommer en gang hver fjerde år, det første nummer udkom i 1980.

Teknologi 
 S-IVB, det tredje trin af Apollo 12s Saturn V-raket (1969) er projekteret til at returnere til Jorden.

Sport 
 Sommer-OL skal afholdes dette år. Værtsbyen skal udvælges i år 2025.

Billeder

Noter

Eksterne henvisninger 

32
2033

2033 (MMXXXIII) begynder året på en lørdag. Påsken falder dette år den 17. april

Se også 2033 (tal)

Forudsigelser og planlagte hændelser 
 ESAs Auroraprogram vil sende et bemandet rumfartøj til Mars.

Personer 
 Nicodemo Scarfo – den tidligere mafiaboss for Philadelphia, USA vil kunne prøveløslades.

Teknologi 
 18. maj – Unixtid vil nå 2.000.000.000 onsdag den 18. maj kl. 3:33:20 (GMT).

Billeder

Eksterne henvisninger 

33
2034

2034 (MMXXXIV) begynder året på en søndag. Påsken falder dette år den 9. april

Se også 2034 (tal)

Fremtidige begivenheder

Sport 
 VM i fodbold 2034. Den 25. udgave af VM i fodbold. Endnu har intet land officielt langt billet ind på et værtkandidatur.

Film 
 Borte med blæsten (1939), Mr. Smith Goes to Washington (1939) og Troldmanden fra Oz (1939) – efter amerikansk copyrightlovgivning gældende i 2008 vil de alle være i public domain i 2034.

Eksterne henvisninger 

34
2035

2035 (MMXXXV) begynder året på en mandag. Påsken falder dette år den 25. marts

Se også 2035 (tal)

Fremtidige begivenheder

Film 
 Twelve Monkeys (1995) – den tidsrejsende stammer fra år 2035.
 I, Robot (2004) – foregår i dette år.
 Tilbage til fremtiden II (1989) – ifølge den originale tidslinje i filmen ville karakteren Marlene McFly – hovedpersonens datter – være blevet løsladt fra fængsel i dette år.

Eksterne henvisninger 

35
2036

2036 (MMXXXVI) er det 509. skudår efter vor tidsregning. Året begynder på en torsdag. Påsken falder dette år den 13. april.

Se også 2036 (tal)

Forudsigelser og planlagte hændelser 
 April – en besked (Cosmic Call 2) sendt fra den 70-meter store radar i Jevpatorija, Ukraine mod stjernen Hip 4872 når dets destination.
 USAs kontrakt med Storbritannien til at bruge øen Diego Garcia som militærbase vil udløbe, hvis den blev forlænget i 2016.
 13. april – astroiden 99942 Apophis (2004 MN4) flyver tæt på Jorden. Ifølge beregninger fra 2008 vil risikoen for at det 20 millioner tons tunge objekt rammer jorden påskesøndag være 1 ud af 45000..
 4. november – valg til USAs præsidentembede.
 Sommer-OL skal afholdes dette år.

Årsdage 
 26. april – det er 50årsdagen for atomulykken i Tjernobyl, daværende Sovjetunionen.

Personer 
 Internetfænomenet John Titor der skrev på forskellige BBS i årene 2000 og 2001, var angiveligt en tidsrejsende fra 2036 der stoppede forbi år 2000 på hans vej tilbage til år 1975.

Film 
 Things to come (1936) af H.G. Wells (1866 – 1946) – foregår i år 2036. Mennesker lever i undergrundsbyer og bruger en kæmpe rumkanon skyder til at skyde det første rumfartøj af sted til Månen

Billeder

Noter

Eksterne henvisninger 

36
Pseudopeptidoglycan

Pseudopeptidoglycan (også kendt som pseudomurein) er en primær komponent i nogle archaeas cellevæg og adskiller sig fra bakteriers peptidoglycan i kemisk struktur. Der er dog ligheder i morfologi, funktion og struktur. De basale komponenter er N-acetylglukosamin og N-acetyltalosaminuronsyre (Peptidoglycan har N-acetylmuramsyre i stedet for sidstnævnte), der forbindes med β-1,3-glykosidbindinger. Når pseudopeptidoglycan er til stede i en organisme, er lysozym ineffektiv. Lysozym er et enzym i værtens forsvarsmekanisme, der kan kløve β-1,4-glykosidbindinger, hvilket ødelægger peptidoglycan, hvis enheder er forbundet med disse. Enzymet er derimod ubrugeligt til kløvning af β-1,3-glykosidbindinger.

Referencer 

Cellebiologi
Arkæer
2037

2037 (MMXXXVII) begynder året på en torsdag. Påsken falder dette år den 5. april.

Se også 2037 (tal)

Forudsigelser og planlagte hændelser 
 NASA vil have fuldført en bemandet mission til Mars inden 2037
 Databaseprogrammet MySQL TIMESTAMP-datatype vil ikke være i stand til at håndtere tidspunkter efter 2037, hvilket kan lede til programmer bryder sammen og databaser ikke fungerer korrekt.
 Forskellige dokumenter relateret til Elizabeth Bowes-Lyons ønske om at bevarer monarkiet, i tilfælde af at tyskerne besatte Storbritannien under 2. verdenskrig vil blive gjort offentligt tilgængelige fra de kongelige arkiver.

Billeder

Noter

Eksterne henvisninger 

37
2038

2038 (MMXXXVIII) begynder året på en fredag. Påsken falder dette år den 25. april – dette er den seneste mulige dato for påsken. Den sidste gang dette skete var i 1943.

Se også 2038 (tal)

Forudsigelser og planlagte hændelser 
 5. januar – solformørkelse over det Caribiske Hav, Atlanterhavet og det vestlige Afrika.
 2. juli – solformørkelse over det nordlige Sydamerika, Atlanterhavet og det centrale Afrika.
 26. december – total solformørkelse over Australien og New Zealand.

Teknologi 
 19. januar – er det seneste tidspunkt der kan repræsenteres på Unix-systemer og i programmeringssproget C, hvilket betyder at tidspunkter derefter vil blive fejlagtigt rapporteret. År 2038-problemet kan måske få samme følger som år 2000-problemet.

Sport 
 VM i fodbold 2038. Den 26. udgave af VM i fodbold. Endnu har intet land officielt langt billet ind på et værtkandidatur. VM-pokalen vil evt. blive udskiftet dette år, da der ikke vil være flere pladser til at skriver vinderne på.

Film 
V for Vendetta (2006) – Palace of Westminster bliver sprunget i luften af hovedpersonen den 5. november.

Billeder

Eksterne henvisninger 

38